section_heading: Životopis
paragraph_text: Ivan Nepomuk Drašković rodio se je u Zagrebu 1805. godine. Otac mu je bio grof Juraj V. Drašković (1773. – 1849.), a majka barunica Ana Orczy (? - 1830.).<ref>Drašković, Juraj V., Hrvatski biografski leksikon, Mladen Švab (1993.), pristupljeno 22. prosinca 2020. Stric mu je bio hrvatski narodni preporoditelj i političar grof Janko Drašković (1770. – 1856.). Ivan Nepomuk Drašković u Zagrebu počeo je školovanje, a bogosloviju počeo je učiti u Pešti.Tade Smičiklas, Franjo Marković, [https://archive.org/details/maticahrvatskaod00smii ''Matica Hrvatska od godine 1842. do godine 1892.: spomen-knjiga''], Izdanje Matice Hrvatske, Zagreb, 1892., str. XV., 273. - 277. Nakon što je završio bogosloviju u Pešti, ostrogonski nadbiskup imenovao ga je knjižničarom u Trnavi, a potom župnikom u Gürtu u Ugarskoj.Drašković, Ivan Nepomuk, Hrvatski biografski leksikon, Vera Humski (1993.), pristupljeno 7. srpnja 2017. Zbog slaboga zdravlja prestao je biti župnikom i povukao se je na imanje Božjakovinu. U Brckovljanima osnovao je pučku školu za koju je stvorio i zakladu darujući oporučno 5.000 forinta. Godine 1855. zbog bolesti preselio se je u Zagreb, gdje je umro 1856. godine. Pokopan je na groblju u Brckovljanima.